ΓΡΑΠΤΗ ΕΡΩΤΗΣΗ E-3624/02

υποβολή: Olivier Dupuis (NI) προς την Επιτροπή

(16 Δεκεμβρίου 2002)

Θέμα: Ταϊλάνδη: καταναγκαστική επιστροφή του κ. Sok Yuen στη Καμπότζη

Ο κ. Sok Yuen συνελήφθη στις 24 Δεκεμβρίου 1999 κατόπιν καταγγελίας πουποβλήθηκε από έναν πολιτικό της Ταϊλάνδης που επιβεβαίωνε ότι η Ταϊλάνδη φιλοξενούσε έναν τρομοκράτη της Καμπότζης. Δύο μήνες προηγουμένως, είχε αναγκασθεί να προβεί σε ομολογία η οποία μαγνητοσκοπήθηκε. Έχοντας καταδικασθεί αρχικά σε εξάμηνη φυλάκιση για παράνομη είσοδο στη χώρα, κρατείται από το τέλος της έκτισης της ποινής του, στις 26 Ιουνίου 2000, εν αναμονή του αποτελέσματος αίτησης εκδόσεως προς την Καμπότζη. Η αίτηση αυτή είχεποβληθεί σε νομικό πλαίσιο το οποίο δεν επιτρέπει την έκδοση προσώπων που κατηγορούνται για πολιτικά αδικήματα. Οι αρχές της Καμπότζης κατηγόρησαν τότε τον κ. Sok Yuen, μέλος ενός σημαντικού κόμματος της αντιπολίτευσης του Sam Rainsy Party (SRP), ότι είναι οπεύθυνος μιάς επίθεσης με πύραυλο που έγινε το 1998, η οποία στόχευε το πρόσωπο του πρωθυπουργού της Καμπότζης, σύμφωνα με τα αναφερόμενα του ιδίου του Πρωθυπουργού Hun Sen. Η κατηγορία αυτή θεωρείται ευρέως ως αβάσιμη. Το Ποινικό Δικαστήριο της Ταϊλάνδης αποφάσισε κατ' αυτόν τον τρόπο να απελάσει τον κ. Sok Yuen, πρόσφυγα και κρατούμενο για λόγους συνείδησης, στην Καμπότζη όπουπάρχει ο κίνδυνος ναποβληθεί σε μή δίκαιη δίκη, σε πολυετή φυλάκιση και άλλες παραβιάσεις των ανθρωπίνων δικαιωμάτων. Ο κ. Sok Yoeun έλαβε από τον Ύπατο Αρμοστή των Ηνωμένων Εθνών για τους Πρόσφυγες (UNHCR) στην Ταϊλάνδη το καθεστώς του πρόσφυγα και την προσφορά να εγκατασταθεί σε τρίτη χώρα. Έχοντας λάβει το καθεστώς του πρόσφυγα ο κ. Sok Yuen αναγνωρίσθηκε ως πρόσωπο για το οποίοφίστανται βάσιμοι φόβοι να διωχθεί λόγω της φυλής του, θρησκείας, ιθαγένειας ή των πολιτικών του απόψεων. Η απόφαση να εκδοθεί ο κ. Sok Yueun συνιστά καταναγκαστική επιστροφή, πράγμα το οποίο αποτελεί παραβίαση της αρχής της μη επαναπροώθησης που προβλέπεται στην Σύμβαση του 1951 σχετικά με το καθεστώς των προσφύγων, στο άρθρο 33, παράγραφος1. Το άρθρο αυτό αναφέρει πράγματι ότι κανένας πρόσφυγας δεν μπορεί να απελαθεί ή να επαναπροωθηθεί καθ' οιονδήποτε τρόπο προς τα σύνορα επικράτειας, όπου θα απειλείται η ζωή ή η ελευθερία του λόγω της φυλής του, του θρησκεύματός του, της ιθαγένειάς του, τηςπαγωγής του σε ορισμένη κοινωνική ομάδα ή των πολιτικών του απόψεων. Αν και η Ταϊλάνδη δεν επικύρωσε την Σύμβαση του 1951, ισχύει ωστόσο ως κανονικός νόμος και εφαρμόζεται σε όλα τα κράτη ιδίως όσον αφορά την αρχή της μη επαναπροώθησης.

Ποιές είναι οι πληροφορίες που διαθέτει η Επιτροπή για την περίπτωση του κ. Sok Yuen; Με ποιόν τρόπο προτίθεται η Επιτροπή να τον βοηθήσει, προκειμένου να αποφύγει την έκδοση και να επιτύχει την άμεση και άνευ όρων απελευθέρωσή του· Ποιές πρωτοβουλίες προτίθεται να αναλάβει η Επιτροπή προκειμένου να οδηγήσει τις αρχές της Καμπότζης στον τερματισμό των διώξεων έναντι αντιφρονούντων δημοκρατών και να διασφαλίσει τον πλήρη σεβασμό των ελευθεριών και των θεμελιωδών δικαιωμάτων όλων των πολιτών της Καμπότζης·

Απάντηση του κ. Patten εξ ονόματος της Επιτροπής

(10 Ιανουαρίου 2003)

Η Επιτροπή γνωρίζει καλά όλα τα σχετικά με τηνπόθεση του κ. Sok Yoeun και είναι φυσικό να ανησυχεί για την επιδείνωση τηςγείας του στη φυλακή. Εξάλλου, γνωρίζει και τις πρόσφατες παρεμβάσεις Ευρωπαίων αντιπροσώπων στις κυβερνήσεις της Ταϊλάνδης και της Καμπότζης για να ζητήσουν να επιτραπεί στον κ. Yoeun να επισκεφθεί την οικογένειά του στη Φινλανδία.

Ο κ. Sok Yoeun άσκησε έφεση κατά της απόφασης έκδοσης και, βεβαίως, το Αξιότιμο Μέλος του Κοινοβουλίου κατανοεί ότι η Επιτροπή δεν μπορεί να επέμβει σε μια δικαστική διαδικασία που βρίσκεται σε εξέλιξη σ' ένα κυρίαρχο κράτος. Η Επιτροπή παρακολουθεί τις εξελίξεις στηνπόθεση αυτή και βρίσκεται σε στενή επαφή με τις κυβερνητικές αρχές, την Ύπατη Αρμοστεία των Ηνωμένων Εθνών για τους Πρόσφυγες (UNHCR) καθώς και με τους αντιπροσώπους των κρατών μελών στην Ταϊλάνδη και την Καμπότζη. Η Επιτροπή φρονεί ότιπάρχουν βάσιμες ελπίδες ότι μπορεί να εξευρεθεί, για ανθρωπιστικούς λόγους, μια θετική λύση στο θέμα αυτό.

Η Επιτροπή, από κοινού με τα κράτη μέλη, παρακολουθεί με ιδιαίτερη προσοχή την πολιτική κατάσταση καθώς και την κατάσταση στον τομέα των ανθρωπίνων δικαιωμάτων στην Καμπότζη. Πρόσφατα, η Ένωση προέβη σε ορισμένα διαβήματα στην κυβέρνηση του Βασιλείου της Καμπότζης προκειμένου να εκφράσει την ανησυχία της για την κατάσταση των ανθρωπίνων δικαιωμάτων στη χώρα αυτή.

Η Κοινότηταποστηρίζει τις πρωτοβουλίες των μη κυβερνητικών οργανώσεων (ΜΚΟ), πρωτοβουλίες οι οποίες αποσκοπούν στην προάσπιση και προώθηση των ανθρωπίνων δικαιωμάτων στην Καμπότζη μέσω της Ευρωπαϊκής Πρωτοβουλίας για τα Ανθρώπινα Δικαιώματα και τη Δημοκρατία. Επιπλέον, το Εθνικό Ενδεικτικό Πρόγραμμα για την Καμπότζη 2002-2004 προβλέπει χρηματοδότηση ύψους 10 εκατ. ευρώ για ένα πρόγραμμα χρηστής διακυβέρνησης, το οποίο πρόκειται να καταρτιστεί σύντομα.